Kui alustuseks rääkida Windows enda süsteemitaastest, siis koheselt tuleb tõdeda, et paljuski põhineb selle kasutamine heal loogikal. Kergemat sorti usside ja troojate puhul aitab see reeglina alati, nutikamalt programmeeritud pahalaste korral võidakse aga süsteemitaastet ennast ära kasutada  pahavara taaskäivitamiseks, isegi siis, kui pahalane on eelnevalt kustutatud. Sel juhul tuleks just vastupidiselt mu soovitustele pahavara eemaldamise ajaks süsteemitaaste sulgeda ja hiljem uuesti avada.